ΔΕΛΤΙΟ ΤΥΠΟΥ

Δευτέρα 14 Σεπτεμβρίου 2020

**Εθνική Εβδομάδα Εξυπηρέτησης Πελατών 2020: Στην Εξυπηρέτηση συνεχίζουμε…ΜΑΖΙ!**

*Μαζί δημιουργούμε την Εμπειρία του πελάτη χτίζοντας σχέσεις Εμπιστοσύνης!*

Από **5 έως 10 Οκτωβρίου 2020**, πραγματοποιείται για **4η** συνεχόμενη χρονιά η **Εθνική Εβδομάδα Εξυπηρέτησης Πελατών.** Το **Ελληνικό Ινστιτούτο Εξυπηρέτησης Πελάτων (ΕΙΕΠ)** καλεί τα μέλη του να συμμετέχουν στις δράσεις του με στόχο την ανάδειξη της αξίας της Εξυπηρέτησης, που ειδικά φέτος φαίνεται ότι όλοι μας το έχουμε ανάγκη περισσότερο από ποτέ.

**Η Εθνική Εβδομάδα Εξυπηρέτησης Πελατών** είναι μια **Παγκόσμια γιορτή.** Γιορτάζεται σε πάνω από **60** χώρες σε όλο τον κόσμο. Το 2008 το **Ελληνικό Ινστιτούτο Εξυπηρέτησης Πελάτων (ΕΙΕΠ)**, εισήγαγε για πρώτη φορά στην Ελλάδα το συγκεκριμένο θεσμό, με στόχο την ανάδειξη του ζωτικού ρόλου της Εξυπηρέτησης Πελατών, αλλά και την επιβράβευση των ανθρώπων που εργάζονται καθημερινά για την εξυπηρέτηση και την υποστήριξη του πελάτη.

Την **πρώτη ολόκληρη εβδομάδα του Οκτωβρίου**, το **Ελληνικό Ινστιτούτο Εξυπηρέτησης Πελάτων (ΕΙΕΠ),** πιστό στο όραμά του, καλεί τις εταιρείες-μέλη του να συμμετέχουν δωρεάν σε μια «γιορτή» για την αξία της Εξυπηρέτησης, ενδυναμώνοντας τόσο τις σχέσεις με τους πελάτες τους αλλά ακόμη περισσότερο με τους συνεργάτες τους, που εργάζονται καθημερινά προσφέροντας τις υπηρεσίες τους για μια μοναδική «εμπειρία πελάτη».

Η **Εθνική Εβδομάδα Εξυπηρέτησης Πελατών**, που **διοργανώνεται υπό την αιγίδα του** **ΕΙΕΠ,** διαθέτει και ειδικό site [www.csweek.gr](http://www.csweek.gr), το οποίο είναι ανοιχτό σε όλους, περιλαμβάνοντας το προφίλ των εταιρειών καθώς και πλούσιο υλικό από τις δράσεις τους, το οποίο ανανεώνεται συνεχώς.

Εάν επιθυμείτε και εσείς να αναδείξετε τον ανθρωποκεντρικό σας χαρακτήρα και την εταιρική σας κουλτούρα, που στόχο έχει την ικανοποίηση τόσο του εξωτερικού όσο και του εσωτερικού σας πελάτη, τότε σας περιμένουμε **να γιορτάσουμε μαζί από** **5 μέχρι 10 Οκτωβρίου** γιατί είναι σημαντικό στην *Εξυπηρέτηση να συνεχίσουμε…ΜΑΖΙ!*

**Για να δηλώσετε συμμετοχή** και να ενημερωθείτε για τις φετινές δράσεις και τις συμμετέχουσες εταιρείες της Εθνικής Εβδομάδας Εξυπηρέτησης Πελατών μπορείτε να επισκεφτείτε το [www.csweek.gr](http://www.csweek.gr) και τα Social Media του Ελληνικού Ινστιτούτου Εξυπηρέτησης Πελατών ([Facebook](https://www.facebook.com/eiepCX/), [LinkedIn](https://www.linkedin.com/in/%CE%B5%CE%BB%CE%BB%CE%B7%CE%BD%CE%B9%CE%BA%CE%BF-%CE%B9%CE%BD%CF%83%CF%84%CE%B9%CF%84%CE%BF%CF%85%CF%84%CE%BF-%CE%B5%CE%BE%CF%85%CF%80%CE%B7%CF%81%CE%B5%CF%84%CE%B7%CF%83%CE%B7%CF%82-%CF%80%CE%B5%CE%BB%CE%B1%CF%84%CF%89%CE%BD-44a8a71/)).

*Χορηγοί Επικοινωνίας:* ***DailyFax, FnB Daily, Global Sustain, HR Professional, Marketing Week, Total Business, Έθνος.gr, επιχειρώ***

**ΕΛΛΗΝΙΚΟ ΙΝΣΤΙΤΟΥΤΟ ΕΞΥΠΗΡΕΤΗΣΗΣ ΠΕΛΑΤΩΝ (Ε.Ι.Ε.Π.)**

**Για περισσότερες πληροφορίες, παρακαλούμε επικοινωνήστε:**

**Μαρία Καραδελή, Training Coordinator & P.R., Ελληνικό Ινστιτούτο Εξυπηρέτησης Πελατών, τ. 2106686370| e-mail:** [**maria.karadeli@customerservice.gr**](mailto:maria.karadeli@customerservice.gr)

**Λίγα λόγια για το Ελληνικό Ινστιτούτο Εξυπηρέτησης Πελατών:**

Το Ελληνικό Ινστιτούτο Εξυπηρέτησης Πελατών (ΕΙΕΠ) είναι ένας μη κερδοσκοπικός οργανισμός, ο οποίος ιδρύθηκε το 2004 με την υποστήριξη πολυεθνικών, μεγάλων Ελληνικών εταιρειών και επιστημονικών φορέων που λειτουργούν στην Ελλάδα. Σήμερα, 121 εταιρείες είναι μέλη του Ινστιτούτου. Κοινή πεποίθηση των ιδρυτικών μελών του Ινστιτούτου ήταν η αναγνώριση της ανάγκης να αναβαθμιστεί και να υποστηριχθεί ο ρόλος όσων, άμεσα ή έμμεσα, έρχονται σε επαφή με τον πελάτη. Ακόμη, στόχος του ΕΙΕΠ είναι η δημιουργία ενός επιχειρηματικού πλαισίου που θα υποστηρίζει τις ατομικές δεξιότητες στην εξυπηρέτηση πελατών και θα αναγνωρίζει όσους τις εφαρμόζουν με επιτυχία. Το ΕΙΕΠ μέσω των μελών του, ο αριθμός των οποίων αυξάνεται ταχύτατα, απευθύνεται στον "εξυπηρετούμενο" πελάτη, πολίτη, άνθρωπο, με στόχο τη συνεχή βελτίωση της εξυπηρέτησής του.